Nos frater Petrus, humilis vestiarius, vices gerens... decani Cluniacensis, notum facimus universis presentes litteras inspecturis, quod Johannes, filius quondam Johannis de Clusa, burgensis Cluniacensis, in nostra propter hoc presentia constitutus, non vi, non dolo, non metu ad hoc inductus, nec ab aliquo circonventus, immo considerata utilitate sua, ut asserit, et commodo evidenti, auctoritate Stephani Raymundi..., curatoris a nobis dati eidem, vendit, tradit et ex causa pure, perfecte et irrevocabilis venditionis cedit pariter et concedit Bartholoto de Rocha et Alasie, ejus uxori, et heredibus ac successoribus eorum in perpetuum quandam domum suam sitam ante magnam portam, inter vicum Darvi, ex una parte, etc... cum ejusdem domus vendite pertinentiis et appendiciis universis. Que domus eidem Johanni obvenerat ex divisione facta inter se et sorores suas, et Stephanum, fratrem suum, de hereditate paterna, ut iidem Johannes et Stephanus asserunt coram nobis, pretio octies vigenti et decem librarum Viennensium, quas dictus Johannes, venditor, confitetur coram nobis, auctoritate curatoris predicti, se recepisse et habuisse integraliter a predictis conjugibus, Bartholoto et Alasia, in pecunia numerata, se de predicta domo vendita coram nobis devestiendo et dictos conjuges investiendo, ac in vacuam et corporalem possessionem inducendo, consensu et auctoritate... curatoris predicti; promittens dictus Johannes, venditor, auctoritate ipsius... curatoris, pro se et suis, per juramentum suum, etc. In cujus rei testimonium, laude nostra inde competenti recepta, de voluntate dictorum fratrum et Perronete, matris eorum, sigillum nostrum presentibus duximus apponendum. Datum anno Domini Mº CCº septuagesimo tercio, mense junii. (Le sceau est perdu.)